Arief sing ana sisihe Hendy rangu-rangu, arep njupuk gambar sing wis diguwak Hendy apa njupuk gambar sing ana tumpukan. Kamangka biji anggone njumlahake nomer gambare lagi entuk 7 ditambah 8 ana 15 alias biji 5. Sawise dipikir-pikir pungkasane Arief njupuk gambar sing ana tumpukan. Raine katon tambah bingar nalika Arief mbukak jebul entuk gambar nomer 29. Arief banjur ngguwak gambar nomer 27. Saiki Arief wis entuk angka 8 ditambah 9 ana 17, dadi bijine 7. Yen bocah kendel satemene wis wani nutup, nanging Arief sing ngati-ati durung wani nutup.